# Jaapani keiser

| Jaapani keiser |
| --- |
|
天皇 |
|  |
| **Praegu ametis** Naruhito alates 1. maist 2019 |
| Tüüp |
Riigipea |
| Residents |
Tokyo keisripalee, Tokyo |
| Moodustatud |
11. veebruar 660 eKr (müütiline) |
| Esimene täitja |
Jimmu (müütiline; 660 eKr) Tenmu (673) |

**Jaapani keiser** on Jaapani pärilik monarh ja riigipea. Keiser on põhiseaduse järgi Jaapani riigi ja inimeste sümbol ning on troonil tänu "suveräänse võimu teostaja ehk rahva tahtele". Võimujärglus on sätestatud keiserliku majapidamise seaduses. Jaapani keiser on tänu oma rollile Jaapani rahva sümbolina ja ülemkohtu otsuste järgi seaduse ees immuunne. Keiser on Jaapani keisridünastia peana ka šintoismi juht, šintoismis peetakse Jaapani keisrit päikesejumalanna Amaterasu otsene järeltulija. Legendi järgi loodi keisri positsioon 7. sajandil eKr, esimesed ajaloolised tõendid Jaapani keisritest pärinevad 5.–6. sajandist pKr.

Keisri roll on ajas vaheldunud, vahepeal on see olnud peamiselt sümboolne ning vahel ka *de facto* riigipea. Pärast Kamakura šogunaadi algust ei osalenud Jaapani keiser erinevalt paljudest Euroopa monarhidest väejuhina lahingutes. Jaapani keisri võim on peaaegu alati olnud mingil määral pärsitud muude poliitiliste jõudude poolt. *De facto* juhtisid aastatel 1192–1867 riiki šogunid ja nende asevalitsejad šikkenid, kuigi nad määras ametisse keiser. Pärast 1868. aasta Meiji restauratsiooni oli keiser Jaapanis *de facto* uuesti võimul, tema ülemvõim kirjutati 1889. aastal ka Meiji põhiseadusesse. Pärast 1947. aasta põhiseaduse vastuvõtmist on keisri roll sümboolne, tal pole isegi minimaalset poliitilist võimu. Keiser annab vaid Jaapani riigi ning rahva nimel nõu Jaapani valitsusele.

Keiser elab perekonnaga alates 19. sajandi keskpaigast kunagise Edo linnuse kohale ehitatud Jaapani keisripalees Tokyo kesklinnas. Enne seda oli keisri residents ligi üksteist sajandit ajaloolises pealinnas Kyōtos. Keisri sünnipäev (Naruhito ajal 23. veebruar) on riigipüha.

Alates 1. maist 2019 on Jaapani keiser Naruhito. Ta krooniti pärast seda, kui tema isa Akihito 2019. aastal troonist loobus.

## Vaata ka

* Jaapani keisrite loend
* Jaapani monarhide sugupuu
* Jaapani keisrinna
* Jaapani keiserlik perekond
* Antimonarhism Jaapanis
* Krüsanteemtabu
* Daijō Tennō
* Keisrisüsteem
* Valitsev keiser
* Riigišintoism

## Viited

## Allikad

* Asakawa, Kan'ichi (1903). *The Early Institutional Life of Japan*. Tokyo: Shueisha. OCLC 4427686. Online, multi-formatted, full-text book at openlibrary.org.
* Bar-On Cohen, Einat (2012–12). "The Forces of Homology—Hirohito, Emperor of Japan and the 1928 Rites of Succession". *History and Anthropology*. **23** (4): 425–443. DOI:10.1080/02757206.2013.726990. ISSN 0275-7206.
* "Japan's Emperor Is a Prisoner in His Own Palaces". *The Economist*. Kd 433, nr 9165. 19. oktoober 2019. Lk 37 (US edition). Vaadatud 12. detsembril 2020. Alternate link.
* Fiévé, Nicolas; Waley, Paul (2003). *Japanese Capitals in Historical Perspective: Place, Power and Memory in Kyoto, Edo and Tokyo*. Routledge. ISBN 0-4154-0581-5.
* Large, Stephen S. (1992). *Emperor Hirohito and Shōwa Japan: A Political Biography*. London: Routledge. ISBN 0-585-44734-9. OCLC 52419479.
* Kawamura, Noriko (27. jaanuar 2016). *Emperor Hirohito and the Pacific War*. Seattle: University of Washington Press. ISBN 978-0-295-80631-0. OCLC 922925863.
* Pye, Lucian W.; Keene, Donald (2002). "Emperor of Japan: Meiji and His World, 1852-1912". *Foreign Affairs*. **81** (5): 217. DOI:10.2307/20033332. ISSN 0015-7120.
* Roth, Andrew (15. märts 2007). *Dilemma in Japan*. Roth Press. ISBN 978-1-4067-6311-9.
* Screech, Timon (2006). *Secret Memoirs of the Shoguns: Isaac Titsingh and Japan, 1779–1822*. London: RoutledgeCurzon. ISBN 0-7007-1720-X; ISBN 978-0-7007-1720-0.
* Shillony, Ben-Ami (2008). *The Emperors of Modern Japan*. Leiden: Brill. ISBN 978-90-474-4225-7. OCLC 592756372.
* Takemae, Eiji (2002). *Inside GHQ: The Allied Occupation of Japan and its Legacy*. Tõlkinud Ricketts, Robert; Swann, Sebastian. New York: Continuum. ISBN 0826462472. OCLC 45583413.
* Titsingh, Isaac (1834). *Nihon Ōdai Ichiran* *Annales des empereurs du Japon* pp. 411–412, Paris: Royal Asiatic Society, Oriental Translation Fund of Great Britain and Ireland.